rejauldu/bengali-wikipedia huggingface dataset:
এহসান উল হক (জন্মঃ সেপ্টেম্বর ২২, ১৯৪৯) পাকিস্তান সেনাবাহিনীর একজন অবসরপ্রাপ্ত জেনারেল যিনি ২০০৭ সালের ৮ অক্টোবর পর্যন্ত পাকিস্তান সামরিক বাহিনীর 'যুগ্ম স্টাফ প্রধানদের সভা' এর সভাপতি হিসেবে দায়িত্ব পালন করেন। ১৯৯৯ সালের সামরিক অভ্যুত্থানের পর (যেটার মাধ্যমে জেনারেল পারভেজ মোশাররফ দেশের শাসন ক্ষমতা গ্রহণ করেন), জেনারেল এহসানকে পাকিস্তান সৈন্যবাহিনীর কিছু খুবই গুরুত্বপূর্ণ পদে নিয়োগ দেওয়া হয় যার মধ্যে ছিলো অশান্ত উপজাতীয় অঞ্চলের একটি বড় সেনাদলের অধিনায়কত্ব করা, গোয়েন্দা সংস্থা আইএসআই এর প্রধানের দায়িত্ব, এবং যুগ্ম স্টাফ প্রধানদের সভাপতির দায়িত্ব পালন।"Missile Firing Competition"  Dawn, December 31, 1997"Air defense to be modernized says President" President of Pakistan Press Release, December 18, 2004   সামরিক জীবন  এহসান পাকিস্তান বিমান বাহিনী পাবলিক স্কুল থেকে ১৯৬৭ সালে বের হন, এবং ঐ বছরই তিনি পাকিস্তান সামরিক বিদ্যায়তনের (পাকিস্তান মিলিটারি একাডেমী) ৪১তম কোর্সে ক্যাডেট হিসেবে যোগদান করেন, ১৯৬৯ সালের অক্টোবরে তাকে কমিশন দেওয়া হয় বিমান বিধ্বংসী গোলন্দাজ ইউনিটে। তিনি '৯২ সালের জুনে ব্রিগেডিয়ার এবং ১৯৯৬ এর জুনে জেনারেল হন।   তথ্যসূত্র   বিষয়শ্রেণী:১৯৪৯-এ জন্ম বিষয়শ্রেণী:পাকিস্তানি জেনারেল বিষয়শ্রেণী:লেজিওঁ দনর প্রাপক বিষয়শ্রেণী:জীবিত ব্যক্তি বিষয়শ্রেণী:পাকিস্তানি বিনিয়োগকারী বিষয়শ্রেণী:পশতু ব্যক্তি বিষয়শ্রেণী:পাকিস্তানি বৈমানিক বিষয়শ্রেণী:পাকিস্তানি কূটনীতিবিদ বিষয়শ্রেণী:পাকিস্তানি গণতন্ত্রকর্মী বিষয়শ্রেণী:হিলাল-ই-ইমতিয়াজ প্রাপক বিষয়শ্রেণী:পিএএফ কলেজ সারগোদার প্রাক্তন শিক্ষার্থী বিষয়শ্রেণী:নিশান-ই-ইমতিয়াজ প্রাপক বিষয়শ্রেণী:লেজিওঁ দনরের নাইট বিষয়শ্রেণী:সৌদি আরবে প্রবাসী পাকিস্তানি বিষয়শ্রেণী:পাকিস্তানি গুপ্তচর
কাঁচামাটিয়া নদী বাংলাদেশের উত্তর-পূর্বাঞ্চলের ময়মনসিংহ জেলার ঈশ্বরগঞ্জ ও নান্দাইল উপজেলার একটি নদী।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ১৫৭, । নদীটির দৈর্ঘ্য ৫০ কিলোমিটার, গড় প্রস্থ ১১৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাঁচামাটিয়া নদীর প্রদত্ত পরিচিতি নম্বর উত্তর-পূর্বাঞ্চলের নদী নং ১০।   প্রবাহ  কাঁচামাটিয়া নদীটি ঈশ্বরগঞ্জ উপজেলার উচাখিলা ইউনিয়নে প্রবহমান পুরাতন ব্রহ্মপুত্র নদে থেকে উৎপত্তি লাভ করেছে। অতপর নদীটি ময়মনসিংহ জেলার তাড়াইল উপজেলার বাথাইল নদীতে পতিত হয়েছে।   কাঁচামাটিয়া নদীর গভীরতা ৩.৫ মিটার। নদী অববাহিকার আয়তন ২০০ বর্গকিলোমিটার। নদীটি শুষ্ক মৌসুমে শুকিয়ে যায়।, কোথাও কোথাও মোটেই পানি থাকে না। সাধারণত ডিসেম্বর থেকে ফেব্রুয়ারি মাস পর্যন্ত পানিপ্রবাহ থাকে না। ফলে নদীটি মৌসুমি প্রকৃতির। এই নদীতে জোয়ারভাটা খেলে না।   অন্যান্য তথ্য  থাম্ব|পুরাতন ব্রহ্মপুত্র নদীর একটি দৃশ্য   আরও দেখুন   বাংলাদেশের নদীর তালিকা  বাংলাদেশের বড় নদীসমূহ   তথ্যসূত্র      বিষয়শ্রেণী:ময়মনসিংহ জেলার নদী বিষয়শ্রেণী:ঈশ্বরগঞ্জ উপজেলা বিষয়শ্রেণী:নান্দাইল উপজেলা বিষয়শ্রেণী:বাংলাদেশের নদী বিষয়শ্রেণী:ময়মনসিংহ জেলা
মুহাম্মদ আব্দুল্লাহ বিন মুহাইশ (, ; জন্ম: ২ মার্চ ২০০৬; মুহাম্মদ বিন মুহাইশ নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল হিলালের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।  ২০২৩ সালে, মুহাইশ সৌদি আরব অনূর্ধ্ব-১৭ দলের হয়ে সৌদি আরবের বয়সভিত্তিক পর্যায়ে অভিষেক করেছেন।  প্রারম্ভিক জীবন মুহাম্মদ আব্দুল্লাহ বিন মুহাইশ ২০০৬ সালের ২রা মার্চ তারিখে সৌদি আরবে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মুহাইশ সৌদি আরব অনূর্ধ্ব-১৭ দলের হয়ে খেলার মাধ্যমে সৌদি আরবের প্রতিনিধিত্ব করেছেন। ২০২৩ সালের ১৬ই জুন তারিখে তিনি অস্ট্রেলিয়া অনূর্ধ্ব-১৭ দলের বিরুদ্ধে ম্যাচে সৌদি আরব অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/4049579  তথ্যসূত্র  বহিঃসংযোগ               বিষয়শ্রেণী:২০০৬-এ জন্ম বিষয়শ্রেণী:জীবিত ব্যক্তি বিষয়শ্রেণী:সৌদি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:আল হিলাল সৌদি ফুটবল ক্লাবের খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:সৌদি আরবের আন্তর্জাতিক যুব ফুটবলার বিষয়শ্রেণী:সৌদি আরবের অনূর্ধ্ব-১৭ আন্তর্জাতিক ফুটবলার
আমিনুল ইসলাম ভুঁইয়া (জন্ম: ১লা অক্টোবর, ১৯৫৩) হলেন বাংলাদেশের একজন বিশিষ্ট চিন্তাবিদ, লেখক ও অনুবাদক। তিনি প্লেটোর সমগ্র রচনা বাংলা ভাষায় অনুবাদের জন্য বিশেষভাবে খ্যাতিমান। বাংলা ভাষায় অনুবাদে বিশেষ কৃতিত্বের জন্য ২০১৮ খ্রিষ্টাব্দে তিনি বাংলা একাডেমি সাহিত্য পুরস্কার লাভ করেন। কর্মজীবনে তিনি বাংলাদেশ সিভিল সার্ভিসের একজন সদস্য ছিলেন।   জীবনী  ১৯৫৩ খ্রিষ্টাব্দের ১লা অক্টোবর নরসিংদী জেলার বদরপুর গ্রামে জন্মগ্রহণ করেন। ১৯৭৪ খ্রিষ্টাব্দে তিনি ঢাকা বিশ্ববিদ্যালয় থেকে ইংরেজিতে এবং ১৯৮৬ খ্রিষ্টাব্দে যুক্তরাষ্ট্রের আমেরিকান ইউনিভার্সিটি থেকে নীতি বিশ্লেষণ-এ স্নাতকোত্তর ডিগ্রি অর্জন করেন। ২০১০ খ্রিষ্টাব্দে তিনি বাংলাদেশ সরকারের সচিব পদ থেকে অবসর লাভ করেন। অতঃপর তিনি এশীয় উন্নয়ন ব্যাংক (ম্যানিলা) বিকল্প নির্বাহী পরিচালক হিসেবে দায়িত্ব পালন করেন।। তাঁর পছন্দের বিষয় বিজ্ঞানের দর্শন ও তুলনামূলক কিংবদন্তি শাস্ত্র।   উল্লেখযোগ্য প্রকাশনা  * প্লেটোর রিপাবলিক-এর ভূমিকা ইংরেজি ভায়া হয়ে অনূদিত (পাঠক সমাবেশ, ২০১৮)  প্লাতোর ১৩টি সংলাপের ইংরেজি-ভায়া অনুবাদ ইউথিফ্রো, সক্রেটিসের জবানবন্দি, ক্রিতো, ফিদো, ফিদ্রাস, লেকিজ, প্রোতাগোরাস, মেনো, ইউথিদামাস, লাইসিস, সিম্পোজিয়াম, রিপাবলিক, রাষ্ট্রনায়ক, (পাঠক সমাবেশ, ২০১৪-২০১৭) * প্লেটোর আইনকানুন ইংরেজি ভায়া হয়ে অনূদিত (বাংলা একাডেমি; অনুবাদ, ২০১৩)  আঁলা বাদিয়ু ও নিকোলা থুং-র In Praise of Love গ্রন্থের অনুবাদ প্রেমবন্দনা (পাঠক সমাবেশ; ২০১৪)  কার্ল পপারের নির্বাচিত দার্শনিক রচনা (অনুবাদ; তিন খণ্ড; বাংলা একাডেমি; ২০০৭, ২০০৮, ২০১০)  রবীন্দ্রনাথ: দর্শনভাবনা (মূর্ধন্য; ২০১১)  আকবর আলি খানে Discovery of Bangladesh গ্রন্থের অনুবাদ বাংলাদেশের সত্তার অন্বেষা (বাংলা একাডেমি; ২০০৪)  পাওলো ফ্রেইরির Pedagogia do Oprimido (পেদাগোশ্জিয়া দো ওপ্রিমিদো) গ্রন্থের ইংরেজি-আশ্রিত অনুবাদ অত্যাচারিতের শিক্ষা (আরবান, ঢাকা, ১৯৯৩, পরবর্তীতে পাঠক সমাবেশ, ২০২০)  সম্রাট বনাম সূর্যসেনের ঐতিহাসিক মামলার রায় (ইংরেজি রায়ের অনুবাদ, খান ব্রাদার্স অ্যান্ড কোম্পানি, ঢাকা; ১৯৯০, ২০০৬)  ফ্রঁস ফ্যানোর Les Damnés de la Terre (লে দানি দ্যু লা-তেয়া) গ্রন্থের ইংরেজি হয়ে অনুবাদ জগতের লাঞ্ছিত (বাংলা একাডেমি ও মাওলা ব্রাদার্স, ১৯৮৮)  প্লাতোর গর্জিয়াস-এর ইংরেজি-আশ্রিত অনুবাদ (পাঠক সমাবেশ, ২০১৮)  প্লাতোর ক্রাতিলাস-এর ইংরেজি-আশ্রিত অনুবাদ (পাঠক সমাবেশ, ২০১৮)  প্লাতোর থিয়াইতিতাস-এর ইংরেজি-আশ্রিত অনুবাদ (পাঠক সমাবেশ, ২০১৮)  ডেভিড হিউমের An Enquiry Concerning Human Understanding-এর অনুবাদ মানবীয় উপলব্ধির অন্বেষণ (বিশ্বসাহিত্য কেন্দ্র, ঢাকা)  বার্ট্রান্ড রাসেলের Human Society in Ethics and Politics-এর অনুবাদ নৈতিকতা ও রাজনীতিতে মানবসমাজ (জাগৃতি, ঢাকা)   তথ্যসূত্র    বহিঃসংযোগ   বিষয়শ্রেণী:১৯৫৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:নরসিংদী জেলার ব্যক্তি বিষয়শ্রেণী:বাংলাদেশী অনুবাদক বিষয়শ্রেণী:বাংলাদেশী পুরুষ লেখক বিষয়শ্রেণী:অনুবাদ সাহিত্যে বাংলা একাডেমি সাহিত্য পুরস্কার বিজয়ী বিষয়শ্রেণী:বাংলা একাডেমির সম্মানিত ফেলো বিষয়শ্রেণী:বাঙালি লেখক
গণিতে, বিশেষত গাণিতিক বিশ্লেষণে, কার্লেমানের শর্ত মুহূর্তের সমস্যার নির্ধারণযোগ্যতার জন্য একটি যথেষ্ট শর্ত প্রদান করে। অর্থাৎ, যদি একটি পরিমাপ  কার্লেমানের শর্ত পূরণ করে, তবে এমন কোনো ভিন্ন পরিমাপ  থাকবে না যার মুহূর্তগুলো -এর সমান। এই শর্তটি প্রথম ১৯২২ সালে টরস্টেন কার্লেমান আবিষ্কার করেছিলেন।   হ্যামবার্গার মুহূর্ত সমস্যা  হ্যামবার্গার মুহূর্ত সমস্যার (সম্পূর্ণ বাস্তব রেখায় মুহূর্ত সমস্যা) ক্ষেত্রে এই তত্ত্ব নিম্নরূপ:  ধরা যাক  একটি পরিমাপ, যা  (বাস্তব সংখ্যা সমষ্টি) উপর সংজ্ঞায়িত এবং যার সব মুহূর্ত সসীম।  যদি তাহলে  মুহূর্তগুলোর জন্য মুহূর্তের সমস্যাটি নির্ধারিত; অর্থাৎ,  হলো বাস্তব রেখায় একমাত্র পরিমাপ , যার মুহূর্তের ক্রম ।   স্টিলটিয়েস মুহূর্ত সমস্যা  স্টিলটিয়েস মুহূর্ত সমস্যার জন্য নির্ধারণযোগ্যতার একটি যথেষ্ট শর্ত হলো:   কার্লেমানের অবস্থার সাধারণীকরণ  ২০২৪ সালে নাসিরাই এবং তার সহকর্মীরা প্রমাণ করেছেন যে,M. Nasiraee, Jav. Kazemitabar and Jal. Kazemitabar, "The Bijection Property in the Law of Total Probability and Its Application in Communication Theory," in IEEE Communications Letters, doi: 10.1109/LCOMM.2024.3447352. পূর্ববর্তী ধারণাগুলোর বিপরীতে,S. S. Shamai, “Capacity of a pulse amplitude modulated direct detection photon channel,” IEE Proceedings I (Communications, Speech and Vision), vol. 137, no. 6, pp. 424–430, Dec. 1990. যদি ইন্টিগ্র্যান্ড একটি যেকোনো ফাংশন হয়, তাহলে কার্লেমানের শর্ত সর্বদা যথেষ্ট নয়। তারা একটি পাল্টা উদাহরণ দিয়ে দেখিয়েছেন যে, এ ধরনের ক্ষেত্রে নির্ধারণযোগ্যতার বৈশিষ্ট্য লঙ্ঘিত হয়।তারা আরও প্রমাণ করেছেন যে ইন্টিগ্র্যান্ড যখন একটি স্বেচ্ছাচারী ফাংশন হয়, তখন মোমেন্ট সমস্যার নির্ধারণযোগ্যতার জন্য নতুন একটি পর্যাপ্ত শর্ত প্রয়োজন। এই শর্তটি কার্লেমানের অবস্থার সাধারণীকরণ হিসাবে উল্লেখ করা হয়।   টীকা    তথ্যসূত্র      Chapter 3.3, Durrett, Richard. Probability: Theory and Examples. 5th ed. Cambridge Series in Statistical and Probabilistic Mathematics 49. Cambridge ; New York, NY: Cambridge University Press, 2019.  বিষয়শ্রেণী:সম্ভাবনা তত্ত্ব বিষয়শ্রেণী:গাণিতিক বিশ্লেষণ
টমাস ডকেট জোন্স (২ ফেব্রুয়ারি, ১৮৯৯, পিটার্সবার্গ, ভার্জিনিয়া - ২২ নভেম্বর, ১৯৫৪, নিউ ইয়র্ক সিটি) ছিলেন একজন মার্কিন চিকিৎসক, হৃদরোগ বিশেষজ্ঞ এবং বাতজ্বর এবং বাতজনিত হৃদরোগের নেতৃস্থানীয় বিশেষজ্ঞ। বাতজ্বর নির্ণয়ের ক্ষেত্রে তিনি "জোনস মানদণ্ড" ব্যবহারের জন্য জন্য পরিচিত। (over 700 citations) জোন্সের নির্ণায়ক মানদণ্ড এখনও ব্যবহার করা হচ্ছে, p. 135 p. 136 যদিও একাধিক পরিবর্তন এসেছে।   শিক্ষা এবং কর্মজীবন  জোন্স ১৯১৯ সালে ভার্জিনিয়া মিলিটারি ইনস্টিটিউট থেকে এবং ১৯২৩ সালে ইউনিভার্সিটি অফ ভার্জিনিয়া স্কুল অফ মেডিসিন থেকে স্নাতক হন। ইউনিভার্সিটি অফ ভার্জিনিয়া হাসপাতালে তিনি ১৯২৩ থেকে ১৯২৪ সাল পর্যন্ত মেডিকেল ইন্টার্ন করেন এবং ১৯২৪ থেকে ১৯২৫ সাল পর্যন্ত মেডিকেল রেসিডেন্ট ছিলেন। ম্যাসাচুসেটস জেনারেল হাসপাতালে ১৯২৫ থেকে ১৯২৬ সাল পর্যন্ত তিনি ডাল্টন ফেলো এবং হৃদ্বিজ্ঞানে একজন মেডিকেল রেসিডেন্ট ছিলেন। ১৯২৫-১৯২৬ শিক্ষাবর্ষে, পল ডুডলি হোয়াইট তাঁর পরামর্শদাতা হন এবং ছয়টি বৈজ্ঞানিক গবেষণাপত্রে তাঁর সাথে সহযোগিতা করেন। জোন্স ১৯২৬ থেকে ১৯২৭ সাল পর্যন্ত ইউনিভার্সিটি অফ ভার্জিনিয়া স্কুল অফ মেডিসিনের একজন প্রশিক্ষক এবং ১৯২৭ থেকে ১৯২৮ সাল পর্যন্ত ইউনিভার্সিটি কলেজ লন্ডনের হাসপাতালের মেডিক্যাল স্কুলে রিসার্চ ফেলো ছিলেন।   তথ্যসূত্র    বহিঃসংযোগ     বিষয়শ্রেণী:১৮৯৯-এ জন্ম বিষয়শ্রেণী:১৯৫৪-এ মৃত্যু বিষয়শ্রেণী:মার্কিন হৃদরোগ বিশেষজ্ঞ বিষয়শ্রেণী:হার্ভার্ড মেডিকেল স্কুলের শিক্ষক বিষয়শ্রেণী:২০শ শতাব্দীর মার্কিন চিকিৎসক বিষয়শ্রেণী:ভার্জিনিয়া বিশ্ববিদ্যালয়ের স্কুল অফ মেডিসিনের প্রাক্তন শিক্ষার্থী বিষয়শ্রেণী:ভার্জিনিয়া মিলিটারি ইনস্টিটিউটের প্রাক্তন শিক্ষার্থী
পোতলক পর্বত (সরলীকৃত চীনা: 补陀洛伽山 বা 普陀洛伽山; ঐতিহ্যবাহী চীনা: 補陀洛伽山 বা 普陀洛迦山; ফিনিন: Bǔtuóluòjiā Shān বা Pǔtuóluòjiā Shān পুতোলোচিআ-শান্, জাপানি: 補陀洛  ফ়ুদরকু-সন্), যার অর্থ "উজ্জ্বলতা",Lokesh CHANDRA, The Thousand-Armed Avalokiteśvara, New Delhi: Abdhinav Publications/ Indira Gandhi National Center for the Arts, 1988, p. 35; হল বৌদ্ধ বোধিসত্ত্ব অবলোকিতেশ্বরের পৌরাণিক বাসস্থান, যা ভারতের দক্ষিণে সমুদ্রের তীরে।   উৎপত্তি  পর্বতটি প্রথম অবতংসক সূত্রর গণ্ডব্যূহ সূত্রর শেষ অধ্যায়ে উল্লেখ করা হয়েছে, যেখানে অধ্যায়ের নায়ক অবলোকিতেশ্বরের পরামর্শ নেওয়ার জন্য যাত্রা করে।  জাপানি পণ্ডিত শু হিকোসাকা, তার বৌদ্ধ ধর্মগ্রন্থ, প্রাচীন তামিল সাহিত্যের উৎসগুলির অধ্যয়নের ভিত্তিতে, সেইসাথে ক্ষেত্র সমীক্ষা, এই অনুমান প্রস্তাব করেছিলেন যে প্রাচীন মাউন্ট পোতলক, অবলোকিতেশ্বরের বাসস্থান।  গণ্ডব্যূহ সূত্র এবং জুয়ানজাং'এর পশ্চিম অঞ্চল সম্বন্ধীয় মহা তাং নথিসমূহ হল প্রকৃত পর্বত পোতিকাই বা পোতিয়িল শহরের কাছাকাছি অবস্থিত অম্বাসমুদ্রম ভারতের তামিলনাড়ু রাজ্যের তিরুনেলভেলি জেলায়। পাহাড়টি সিঙ্গম্পট্টি জমিদার বনের মধ্যে একটি এলাকায় অবস্থিত।Hikosaka, Shu. "The Potiyil Mountain in Tamil Nadu and the Origin of the Avalokiteśvara Cult." Buddhism in Tamil Nadu: Collected Papers. Chennai, India: Institute of Asian Studies, 1998. 119-41. শু আরও বলেন যে পর্বত পোতিয়িল/পোতলক আদিকাল থেকে দক্ষিণ ভারতের মানুষের জন্য একটি পবিত্র স্থান।  খ্রিস্টপূর্ব তৃতীয় শতাব্দীতে মহান রাজা অশোক-এর সময় থেকে এই অঞ্চলে বৌদ্ধ ধর্মের প্রসারের সাথে সাথে, এটি বৌদ্ধদের জন্যও একটি পবিত্র স্থান হয়ে ওঠে যারা ধীরে ধীরে তাদের বেশ কয়েকটি সন্নাসী সেখানে বসতি স্থাপনের ফলে প্রভাবশালী হয়ে ওঠে।  যদিও স্থানীয় জনগণ মূলত হিন্দুধর্ম এর অনুসারী ছিল।   তথ্যসূত্র  বিষয়শ্রেণী:ভারতের পর্বত বিষয়শ্রেণী:পৌরাণিক পর্বত বিষয়শ্রেণী:বৌদ্ধ ধর্মে পাহাড়
বুদাই, হোতেই বা পু-টাই  একজন চীনা লোক দেবতা। তার নামের অর্থ কাপড়ের বস্তা। আর এই নাম সাধারণত তার কাপড়ের উপর ফুটিয়ে তুলা হয়েছে বলে। তাকে সাধারণত বুদ্ধের অবতার মৈত্রেয় বা ভবিষ্যৎ বুদ্ধ বলে গণ্য করা হয়। তাকে সকল সময় হাসিমুখে থাকতে দেখা যায়, সেজন্যে চীনা ভাষায় তাকে হাসিমুখো বুদ্ধ(笑佛 Xiào Fó) নামে ডাকা হয়।  পাশ্চাত্য বিশ্বে বুদাইকে ভুলক্রমে গৌতম বুদ্ধ বলে গণ্য করা হয়, সেজন্যে তাকে স্থূল বুদ্ধ(胖佛 Pàng Fó) বলে ডাকা হয়।  বৰ্ণনা বুদাইকে সাধারণত একজন স্থূল, টাক মাথার এবং পড়নে ঢিলাঢালা প্রার্থনার পোশাক পরিহিত ব্যক্তি হিসেবে উপস্থাপন করা হয়।  তার চটের কাপড়ে তার বৈশিষ্ট্য ফুটিয়ে তুলা হয়, যেখানে তাকে সাধারণত দরিদ্র কিন্তু আত্মতুষ্ট অবস্থায় দেখতে পাওয়া যায়। তাকে প্রায় চিত্তাকর্ষক করে ফুটিয়ে তুলা হয় বা কোমলমতি ছোটদের অনুসরণ করতে দেখা যায়। তার অবয়ব আত্মসন্তুষ্টির প্রতীক হিসেবে প্রায় চীনা সংস্কৃতির সকল ক্ষেত্রেই দেখা যায়   ইতিহাস চীনা ইতিহাস মতে, বুদাই একজন চান বৌদ্ধ ভিক্ষু ছিলেন,(禅chán)। যিনি লিয়াং সাম্রাজ্যের সময়ের পর(৯০৭-৯২৩) চীন দেশে বাস করতেন। তিনি চচিয়াং এর স্থানীয় বাসিন্দা  ছিলেন এবং তার বৌদ্ধ নাম কীয়েইচি() ছিল। তিনি একজন সৎ এবং স্নেহশীল প্ৰকৃতির লোক ছিলেন। বিশ্বাস এবং বুদাই উপাসনা     বৌদ্ধ   right|thumb|150px|উটাগাওয়া কুনিয়োশির অঙ্কিত হোতেই মূৰ্তি  অনেক বৌদ্ধধর্মাবলম্বী ঐতিহ্যমতে বুদাই হচ্ছেন একজন বুদ্ধ বা বোধিসত্ত্ব, তাঁকে প্রায় সময় মৈত্রেয় (ভবিষ্যৎ বুদ্ধ) বলে আখ্যায়িত করা হয়।Stoneware figure of Budai ('Laughing Buddha') at British Museum  মৈত্রেয় পরিচয়ে তাঁকে বৌদ্ধ স্তুতিতে() বলা হয়েছে যে তিনি মৃত্যুর আগে বলে যান:  彌勒真彌勒，化身千百億，時時示世人，時人自不識  মৈত্রেয়, সাধু মৈত্রেয় যার লক্ষ কোটি রুপ-অবতার। সময়ে সময়ে দেখা যায় কখনো; কখনো বা থেকে যায় লোকচক্ষুর অজ্ঞতায়। লোকসাহিত্য বুদাই লোকসাহিত্যে তাঁর আনন্দ, প্রাচুর্য এবং জ্ঞানের আত্মসন্তুষ্টির প্রশংসিত। একটি জনপ্রিয় লোকবিশ্বাস মতে, বুদাইয়ের পেটে ঘষা দিলে সমৃদ্ধি, সৌভাগ্য এবং প্রাচুর্যতা বয়ে আনে।  জাপানে, লোকসাহিত্যে হোতেই কে সাত সৌভাগ্যবান দেবতার(Shichi Fukujin) একজন বলে গণ্য করা হয়।  গ্যালারী      তথ্যসূত্র  বহিঃসংযোগ      Who Is the Laughing Buddha? Zen's Artistic Heritage  বিষয়শ্রেণী:বৌদ্ধধর্ম বিষয়শ্রেণী:চীনে বৌদ্ধধর্ম বিষয়শ্রেণী:বৌদ্ধ ভিক্ষু বিষয়শ্রেণী:বুদ্ধ বিষয়শ্রেণী:চীনের ইতিহাস বিষয়শ্রেণী:বোধিসত্ত্ব বিষয়শ্রেণী:দেবত্বারোপিত চীনা ব্যক্তি বিষয়শ্রেণী:কিংবদন্তি চীনা ব্যক্তি
বার্থলোমিউ ওওগবালর ওগবেচে (জন্ম ১ অক্টোবর ১৯৮৪) একজন নাইজেরিয়ান পেশাদার ফুটবলার যিনি একজন স্ট্রাইকার হিসেবে খেলেন। ইন্ডিয়ান সুপার লিগের ইতিহাসে তিনি সর্বকালের সর্বোচ্চ গোলদাতা।  ফ্রান্সে প্যারিস সেন্ট জার্মেই এর সাথে তার ক্যারিয়ার শুরু করার পর, তিনি সংযুক্ত আরব আমিরাত, স্পেন, গ্রীস, ইংল্যান্ড, নেদারল্যান্ডস এবং ভারতে তার ক্লাব ফুটবল খেলেছেন। তিনি ইন্ডিয়ান সুপার লিগে হায়দ্রাবাদের হয়ে সর্বোচ্চ স্কোরার এবং অতীতে নর্থইস্ট ইউনাইটেড এবং কেরালা ব্লাস্টার্সের হয়ে সর্বোচ্চ স্কোরার পজিশনও অধিষ্ঠিত করেছেন।  ওগবেচে ২০০২ বিশ্বকাপে নাইজেরিয়ার প্রতিনিধিত্ব করেছিলেন।  তথ্যসূত্র  বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:লিগ ১-এর খেলোয়াড় বিষয়শ্রেণী:পারি সাঁ-জেরমাঁর ফুটবলার বিষয়শ্রেণী:স্পোর্টিং ক্লাব বাস্তিয়ার খেলোয়াড় বিষয়শ্রেণী:ফুটবল ক্লাব মেসের খেলোয়াড় বিষয়শ্রেণী:ইউএই প্রো লিগের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:দেপোর্তিভো আলাভেসের খেলোয়াড় বিষয়শ্রেণী:রিয়াল বায়াদোলিদের খেলোয়াড় বিষয়শ্রেণী:কাদিস ফুটবল ক্লাবের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:মিডলজব্রা ফুটবল ক্লাবের খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:ইন্ডিয়ান সুপার লিগের খেলোয়াড় বিষয়শ্রেণী:কেরল ব্লাস্টার্স ফুটবল ক্লাবের খেলোয়াড় বিষয়শ্রেণী:নাইজেরিয়ার আন্তর্জাতিক ফুটবলার বিষয়শ্রেণী:২০০২ ফিফা বিশ্বকাপের খেলোয়াড় বিষয়শ্রেণী:নাইজেরীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড
মলয় পর্বতমালা হলো বর্তমান কেরালায় পর্বতের একটি শ্রেণী যা হিন্দু ধর্মগ্রন্থ যেমন মৎস্য পুরাণ, কূর্ম পুরাণ, বিষ্ণু পুরাণ,  এবং মহাকাব্য রামায়ণ ও মহাভারতে  উল্লেখ করা হয়েছে।   বিষ্ণু পুরাণ এটিকে ভারতবর্ষের সাতটি প্রধান পর্বতের শৃঙ্খলের মধ্যে বিশেষভাবে উল্লেখ করেছে। পর্বতগুলি হচ্ছে মহেন্দ্র, মলয়, সহ্য, শুক্তিমত, ঋক্ষ, বিন্ধ্য এবং পরিপাত্র ।  মৎস্য পুরাণ অনুসারে, মহাপ্লাবনের সময় মলয় পর্বতের চূড়ায় প্রলয়ের পরে রাজা মনুর দৈত্যাকার নৌকাটি আটকে গিয়েছিল।   এই পর্বতগুলি আধুনিক কেরালার পশ্চিমঘাট পর্বতমালার দক্ষিণতম অংশ ( ম্যাঙ্গালোর অঞ্চল থেকে শুরু করে) তৈরি করেছে বলে মনে করা হয়। এর উত্তরের অংশটিকে বলা হয় সহ্য পর্বতমালা । এই মলয় পর্বতমালার চূড়াগুলিকে সহ্য পর্বতের তুলনায় উচ্চতর বলা হয়। সঙ্গম সাহিত্যে এই পর্বতমালাকে বলা হয় পোথিগাই।   তথ্যসূত্র   বিষয়শ্রেণী:প্রাচীন ভারতীয় পর্বত বিষয়শ্রেণী:রামায়ণের স্থান বিষয়শ্রেণী:মহাভারত বিষয়শ্রেণী:পশ্চিমঘাট পর্বতমালা বিষয়শ্রেণী:কেরালার পর্বতমালা বিষয়শ্রেণী:বৌদ্ধধর্মে পর্বত
আহমেদ বদর সাইয়ার (, ; জন্ম: ৬ অক্টোবর ১৯৯৩; আহমেদ সাইয়ার নামে সুপরিচিত) হলেন বাহরাইনে জন্মগ্রহণকারী একজন বাহরাইনী পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টারস লিগে আল সাদের হয়ে একজন মধ্যমাঠের খেলোয়াড় হিসেবে খেলেন।http://www.mundial11.com/ar/player/1314?أحمد+بدر+سيار তিনি মূলত একজন রক্ষণাত্মক মধ্যমাঠের খেলোয়াড় অথবা কেন্দ্রীয় মধ্যমাঠের খেলোয়াড় হিসেবে খেলেন।  ২০১৩–১৪ মৌসুমে, কাতারি ক্লাব আল-গারাফার জ্যেষ্ঠ পর্যায়ের দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, যেখানে তিনি ৪টি মৌসুম অতিবাহিত করেছেন; আল-গারাফার হয়ে তিনি ৫ ম্যাচে কোন গোল করতে সক্ষম হননি। অতঃপর ২০১৭–১৮ মৌসুমে, তিনি অজানা অর্থের বিনিময়ে কাতারি ফুটবল ক্লাব আল সাদে যোগদান করেছেন।   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:বাহরাইনি ফুটবলার বিষয়শ্রেণী:বাহরাইনি প্রিমিয়ার লিগের খেলোয়াড় বিষয়শ্রেণী:বাহরাইনের আন্তর্জাতিক ফুটবলার বিষয়শ্রেণী:আল-গারাফা স্পোর্টস ক্লাবের খেলোয়াড় বিষয়শ্রেণী:আল সাদ স্পোর্টস ক্লাবের খেলোয়াড় বিষয়শ্রেণী:কাতার স্টার্স লিগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:কাতারের নাগরিকীকৃত নাগরিক
পট্টডাকাল স্মারকসমূহ () ১৯৮৭ সালে ইউনেস্কো বিশ্ব ঐতিহ্যের তালিকায় অন্তৰ্ভুক্ত হয় ।  এখানে নয়টা  গুরুত্বপূৰ্ণ হিন্দু মন্দির এবং একটা জৈন মঠ বিদ্যমান। এর মধ্যে বিরুপক্ষ মন্দিরটি  ৭৪০ খ্ৰীষ্টাব্দে রাণী লোকমহাদেবীয়ে  স্বামীর দক্ষিণ ভারত বিজয় উপলক্ষে নিৰ্মাণ করেছিলেন। এটি একটি অনবদ্য স্থাপত্য নিদৰ্শন। এই মন্দিরের ছাড়াও এখানে আইহোল, বাদামি, পট্টডাকাল এবং ষষ্ঠ শতাব্দীর চালুক্য রাজবংশের নিৰ্মিত একাধিক মন্দির বিদ্যমান। সপ্তম শতাব্দীত পল্লবসকলে বাদামী অধিকার করে  কিছুকালের জন্য এখানে  চালুক্য রাজ্যের রাজধানী গড়েছিল। এই মন্দিরসমূহ হল উত্তর এবং দক্ষিণ ভারতীয় স্থাপত্যরীতির এক অনবদ্য মিশ্ৰণ। পট্টডাকাল এটি হিন্দু তীৰ্থস্থান। এখানে আঠটি শিব মন্দির এবং  একটি শৈব মঠ বিদ্যমান।  প্ৰাঙ্গণের মধ্যে পাপনাথ মন্দির এবং একটি জৈন মন্দির অবস্থিত।  আলোকচিত্র   তথ্যসূত্র   বহিঃসংযোগ   Article on Chalukaya Temples and Caves   Pattadakal World Heritage Site  Pattadakal Photo gallery  360 degree photos of pattadakal monuments  বিষয়শ্রেণী:ভারতের বিশ্ব ঐতিহ্যবাহী স্থান বিষয়শ্রেণী:৮ম শতাব্দীর হিন্দু মন্দির  বিষয়শ্রেণী:কর্ণাটকের দর্শনীয় স্থান বিষয়শ্রেণী:ভারতের প্রাক্তন রাজধানী শহর বিষয়শ্রেণী:৮ম শতাব্দীর জৈন মন্দির
প্রসঙ্গার্থ বিশ্লেষণ (semantic analysis) বা প্রসঙ্গ সংবেদনশীল বিশ্লেষণ (context sensitive analysis) কম্পাইলার নির্মাণের সময়কার একটি প্রক্রিয়া যা উৎস কোড থেকে প্রয়োজনীয় শব্দার্থক তথ্য সংগ্রহ করার জন্য সাধারণত পার্সিংয়ের পরে ব্যবহৃত হয়।  এই প্রক্রিয়াটি সাধারণত টাইপ চেকিং করে, বা নিশ্চিত করে তোলে যে ব্যবহারের আগে কোনো চলক ঘোষিত হয়েছে কিনা যা বর্ধিত ব্যাকাস – নওর আকারে বর্ণনা করা অসম্ভব, ফলে যা পার্সিংয়ের সময় সহজে শনাক্ত করা যায় না।   আরো দেখুন    Attribute grammar  Context-sensitive language  শব্দার্থবিজ্ঞান বিশ্লেষণ (কম্পিউটার বিজ্ঞান)   তথ্যসূত্র   বিষয়শ্রেণী:কম্পাইলার
ক্যাপ্রিসিও'স একটি প্রাক্তন জনপ্রিয় গে পানশালা  এবং নাট্যমঞ্চ যা একসময় অস্ট্রেলিয়ার সিডনি শহরের অক্সফোর্ড সড়কের টেলর চত্বরের কাছে অবস্থিত ছিল।  ১৯৬৯ সালে ডন ও'ডোনেল এবং মার্জোরি হ্যাথওয়ে এই পানশালার উদ্বোধন করে। এই স্থানটি সিডনির সমকামী সম্প্রদায়ের মধ্যে অন্যতম জনপ্রিয় বিনোদন কেন্দ্র হিসাবে পরিচিত ছিল।   এই স্থানটি ড্র্যাগ নৃত্য পরিবেশনার জন্য পরিচিত ছিল। (ড্র্যাগ নৃত্যে পুরুষেরা নারীদের ন্যায় পোশাক পরে ও তাদের ভাব-ভংগী নকল করে লাস্যময়ী নৃত্য পরিবেশন করে) বিখ্যাত আলোকচিত্রী উইলিয়াম ইয়াং এই স্থানের বর্ণনায় লিখেছেন,"শহরের সবচেয়ে জনপ্রিয় বিনোদন কেন্দ্রগুলির অন্যতম ছিল অক্সফোর্ড সরনীর ক্যাপ্রিসিও'স। দ্বিতলবিশিষ্ট এই বাড়ির প্রথম তলায় একটি পানশালা এবং উপর তলায় টেবিল-চেয়ার ব্যাবস্থাসহ একটি প্রদর্শন মঞ্চ ছিল। এই স্থানটি ছিল সদা ব্যস্ত এবং জমজমাট। ড্র্যাগ শিল্পীরা এখানে অসাধারণ অনুষ্ঠান করত। তারা সকলেই নামী অভিনেতা। জমকালো পোশাক পরিহিত সেইসকল সুদর্শন পুরুষ তাদের রানীকে(মুখ্য ড্র্যাগ নৃত্যশিল্পী) অনুষ্ঠানে সঙ্গ দিত।" ১৯৯০-এর দশকে একটি সাক্ষাৎকারে, ডন ও'ডনেল বিস্তারিতভাবে ব্যাখ্যা করেছিলেন যে, সেই সময়ে নারীদের জন্য সম্পত্তি ক্রয় করা যথেষ্ট কঠিন ছিল। ফলস্বরূপ, সিডনির উদীয়মান সমকামী সম্প্রদায়ের বিভিন্ন সমাবেশস্থল, যেমন সমকামীদের পানশালা, নাট্যমঞ্চ এই সমস্ত কিছু এমন জায়গায় গড়ে উঠেছিল যেগুলির মাসিক ভাড়া ছিল তুলনামূলক কম। মূলত শহরের তুলনামূলক কম আকর্ষণীয় এলাকায় অবস্থিত জরাজীর্ণ দোকানপাট অথবা পরিত্যক্ত পতিতালয়ে ছিল সমকামী সমাবেশ কেন্দ্রের অবস্থান।"আমরা আসলে পূর্ব সিডনির চেহারা বদলে দিয়েছি...এবং সেই জরাজীর্ন এলাকাটিকে আজকে জনপ্রিয় বিনোদন স্থলে পরিণত করেছি"।    শেষ অনুষ্ঠান  ক্যাপ্রিসিও'স বন্ধ হওয়ার আগে একটি শেষ ড্র্যাগ নৃত্য প্রদর্শনীর আয়োজন করেছিল যার নাম ছিল রোজল্যান্ড বলরুম। এই অনুষ্ঠানটি বিপুল সংখ্যক দর্শককে আকৃষ্ট করেছিল। শোনা গেছিল যে এই ড্র্যাগ নৃত্য প্রদর্শনীর আয়োজন  করতে প্রায় ৩০,০০০ অস্ট্রেলিয়ান মুদ্রা  খরচ হয়।   ২০০৮ সালে, অ্যাডিলেডের একজন ড্র্যাগ কুইন রোজল্যান্ড বলরুমের একটি ভিডিও মাইস্পেস নামক অনলাইন মাধ্যমে প্রকাশ করেছিলেন। ১৯৭০-এর দশকে সিডনির ড্র্যাগ মঞ্চ প্রদর্শনীর প্রতি শ্রদ্ধাঞ্জলিস্বরূপ পরিবেশিত কুইন অফ ক্লাবস: ফ্রম লেদার টু ফেদার নামক প্রযোজনাটি রোজল্যান্ড বলরুমের থেকেই অনুপ্রাণিত হয়েছিল।  রোজল্যান্ড বলরুমের অনুষ্ঠানে অংশগ্রহ্নকারী একজন ড্র্যাগ নৃত্যশিল্পী অ্যামেলিয়া এয়ারহেড পরে তার একটি সাক্ষাৎকারে তার অভিজ্ঞতার কথা বলেন।   তথ্যসূত্র   বিষয়শ্রেণী:এলজিবিটিকিউ-সম্পর্কিত সংস্থা
বাংলাদেশ নৌবাহিনী জাহাজ (সংক্ষেপেঃ বানৌজা) এমভি নৌ কল্যাণ-১ বাংলাদেশ নৌবাহিনীর নৌ কল্যাণ-শ্রেণীর একটি কন্টেইনার জাহাজ। এই জাহাজটিকে দেশীয় প্রযুক্তিতে খুলনা শিপইয়ার্ডে নির্মাণ করা হয়। এই জাহাজটি সামুদ্রিক এবং উপকূলীয় অঞ্চলে রসদ, অস্ত্র ও গোলাবারুদ, ট্যাংক, সামরিক যানবাহন এবং বিভিন্ন প্রকার সামরিক সরঞ্জাম পরিবহনে সক্ষম। এছাড়াও জাহাজটি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করে।   ইতিহাস   সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ নৌবাহিনীর জন্য খুলনা শিপইয়ার্ডে জাহাজ নির্মানের পদক্ষেপ নেয়া হয়। এরই ধারাবাহিকতায় খুলনা শিপইয়ার্ডে কোস্টাল কন্টেইনার জাহাজ জাহাজটির নির্মাণকাজ শুরু হয়। অবশেষে ৬ সেপ্টেম্বর, ২০২১৫ সালে এমভি নৌ কল্যাণ-১ বাংলাদেশ নৌবাহিনীতে কমিশন লাভ করে।   বৈশিষ্ট্য ও যান্ত্রিক কাঠামো   এমভি নৌ কল্যাণ-১ জাহাজটির দৈর্ঘ্য , প্রস্থ  এবং গভীরতা । এই উভচর জাহাজটির ওজন ৬০০ টন এবং জাহাজটিতে রয়েছে ২টি শ্যাফট ও ২টি কামিন্স কেটিএ১৯এম৩  ডিজেল ইঞ্জিন (মার্কিন যুক্তরাষ্ট্র), ৩টি পারকিন্স  ডিজেল ইঞ্জিন (অতিরিক্ত) ও ২টি শ্যাফট। জাহাজটির সর্বোচ্চ গতিবেগ ঘণ্টায় । এটি ২৫ জন জনবল নিয়ে একনাগাড়ে ৭ দিন অভিযান পরিচালনা করতে সক্ষম।   তথ্যসূত্র   বিষয়শ্রেণী:বাংলাদেশ নৌবাহিনীর জাহাজ
নিগহাত ইন্তেসার ভাট্টি (  ; জন্ম: ১ জানুয়ারি, ১৯৯৬) হলেন একজন পাকিস্তানি রাজনীতিবিদ যিনি ২০১৪ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।   প্রাথমিক জীবন  নিগহাত ইন্তেসার ভাট্টি ১৯৬৬ সালের ১লা জানুয়ারিতে পাকিস্তানের পাঞ্জাব প্রদেশের হাফিজাবাদ জেলার পিন্ডি ভাট্টিয়ানে জন্মগ্রহণ করেছিলেন।   রাজনৈতিক জীবন  তিনি ২০১৩ সালের পাকিস্তানের সাধারণ নির্বাচনে পাকিস্তান মুসলিম লীগ (এন) (পিএমএল-এন) এর পিপি -১০৭ (হাফিজাবাদ-৩) নির্বাচনী আসন থেকে পাঞ্জাব প্রাদেশিক পরিষদে প্রার্থী হয়েছিলেন। তবে নির্বাচনে তিনি পরাজিত হয়েছিলেন। তিনি ৪৮,২৭২টি ভোট পেয়ে স্বতন্ত্র প্রার্থী সৈয়দ শোয়েব শাহ নওয়াজের কাছে আসনটি হেরেছিলেন।  তিনি ২০১৪ সালের মে মাসে অনুষ্ঠিত উপনির্বাচনে পূর্ববর্তী আসন থেকেই পাকিস্তান তেহরিক-ই-ইনসাফের (পিটিআই) প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন। সেবার তিনি ৪৪,০৩৩টি ভোট পেয়ে পিএমএল-এনের প্রার্থী সরফরাজ খান ভাট্টিকে পরাজিত করেছিলেন।   তথ্যসূত্র   বিষয়শ্রেণী:পাকিস্তান তেহরিক-ই-ইনসাফের রাজনীতিবিদ বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:পাঞ্জাব প্রাদেশিক পরিষদের সদস্য ২০১৩-২০১৮